DIRBTINIO INTELEKTO MOKYMŲ PASLAUGŲ

TECHNINĖ SPECIFIKACIJA


1. BENDRA INFORMACIJA

1.1. Perkančioji organizacija
Valstybės skaitmeninių sprendimų agentūra, juridinio asmens kodas 188772433, registruotos buveinės adresas Konstitucijos pr. 15-89, 09319 Vilnius (toliau – Perkančioji organizacija).

1.2. Informacija apie pirkimo objektą
1.2.1. Pirkimo objektas: dirbtinio intelekto (toliau – DI) mokymų paslaugos, kaip nurodyta šios Techninės specifikacijos 2 dalyje.
1.2.2. Pirkimo objektas į dalis neskaidomas.
1.2.3. Pagrindinis perkamų mokymų paslaugų tikslas – ugdyti tikslines viešojo sektoriaus darbuotojų DI kompetencijas, atsižvelgiant į skirtingas darbuotojų funkcijas ir atsakomybės lygius.
1.2.4. [bookmark: _Hlk500408036]Tikslinė grupė – valstybės institucijų ir įstaigų bei savivaldybių institucijų ir įstaigų, kurioms taikomas Lietuvos Respublikos valstybės informacinių išteklių valdymo įstatymas, darbuotojai.
1.2.5. Paslaugos turi būti suteiktos per 3 (tris) mėnesius nuo sutarties įsigaliojimo dienos.

2. MOKYMŲ PASLAUGŲ APIMTIS, TEMATIKA, REZULTATAI

2.1. Mokymų paslaugų apimtis ir siekiami rezultatai 
2.1.1. Siekiama įsigyti 4 (keturias) mokymų sesijas.
2.1.2. Vienos mokymų sesijos trukmė – 8 (aštuonios) akad. val. (vienos dienos mokymai, kurie turi vykti darbo valandomis).
2.1.3. 2 (dvi) mokymų sesijos turi būti skirtos specialistams (toliau – 1 grupė). Tai viešojo sektoriaus darbuotojai, kurie vykdo paskirtas užduotis ir taikys DI įrankius tarnybinėms funkcijoms vykdyti. Jų mokymai turi būti orientuoti į funkcinį raštingumą DI srityje: saugų, atsakingą, t. y. teisinius bei etinius reikalavimus atitinkantį, DI įrankių taikymą, vykdant pavestas funkcijas, teisingą DI išvedinių interpretavimą, DI veikimo anomalijų aptikimą ir kt. (plačiau žr. punktą 2.2.1.).
2.1.4. Kitos 2 (dvi) mokymų sesijos turi būti skirtos visų grandžių vadovams (toliau – 2 grupė). Tai viešojo sektoriaus darbuotojai, kuriuos jungia atsakomybė užtikrinti institucijos ar įstaigos atitiktį DI akto reikalavimams, priimti susijusius sprendimus ir dalyvauti juos formuojant. Šie darbuotojai veikia diegėjo (institucijos ar įstaigos) vardu ir, atitinkamai, turi gebėti vertinti DI riziką asmenų teisėms bei saugai konkrečiame kontekste; užtikrinti žmogaus atliekamos priežiūros (angl. Human Oversight) mechanizmus bei darbuotojų raštingumą DI srityje; atsakyti už organizacijos, kaip diegėjo, pareigų pagal DI akto vykdymą ir kt. (plačiau žr. punktą 2.2.1.).
2.1.5. Mokymų sesijos turi būti pravestos 2026 m. rugsėjo–lapkričio mėnesiais.
2.1.6. Mokymų sesijų grafikas, kuriame atsispindėtų mokymų veiklų pradžios pagal atskiras mokymo kurso temas, turi būti suderintas su Perkančiąja organizacija el. paštu per 1 (vieną) savaitę nuo sutarties įsigaliojimo dienos.
2.1.7. Mokymai turi būti vykdomi nuotoliniu būdu per MS Teams arba lygiavertę platformą su galimybe atlikti mokymų įrašą. Paslaugų tiekėjas turi pasirinkti platformą, kuri nereikalauja papildomos programinės įrangos diegimo, norint prisijungti prie mokymų, t. y. veikia per naršyklę, ir užtikrinti, kad jo turima pasirinktos platformos licencija palaiko didelį prisijungusiųjų dalyvių skaičių (žr. 2.1.8.).
2.1.8. Planuojama, kad vienoje mokymų sesijoje, skirtoje 1 grupei, galėtų dalyvauti ne daugiau kaip 6000 (šeši tūkstančiai) dalyvių, o vienoje mokymų sesijoje, skirtoje 2 grupei – ne daugiau kaip 1000 (vienas tūkstantis) dalyvių. 1 grupės dalyviai gali dalyvauti vienoje arba abiejose mokymų sesijose, skirtose 1 grupei, 2 grupės dalyviai, atitinkamai, gali dalyvauti vienoje arba abiejose mokymų sesijose, skirtose 2 grupei.
2.1.9. Mokymų sesijos dalyvių registraciją atlieka Paslaugų teikėjas kartu su Perkančiąja organizacija. Kvietimus į mokymus (registracijos formą, prisijungimo į mokymus nuorodas, aktualią mokymų informaciją ir kt.) mokymų dalyviams el. paštu siunčia Paslaugų teikėjas kartu su Perkančiąja organizacija. Informacinę pagalbą (patikslinimus dėl mokymų turinio, pakartotiną prisijungimo į mokymus nuorodos siuntimą, konsultavimą dėl prisijungimo prie Moodle ir pan.) mokymų dalyviams teikia Perkančioji organizacija. Techninį DI mokymų administravimą (prisijungimo į mokymus nuorodos aktyvumą, stabilų lektoriaus interneto ryšį DI mokymų metu, sklandų skaidrių ir kitų demonstracijų mokymų metu veikimą ir pan.) turi užtikrinti Paslaugų teikėjas.
2.1.10. Išklausę mokymus, specialistai turi įgyti žinių ir praktinių įgūdžių saugiai ir efektyviai taikyti DI kasdieniame darbe, o visų grandžių vadovai – gebėjimų strategiškai valdyti DI procesus bei DI diegimą ir užtikrinti teisinę atitiktį organizacijoje.
2.1.11. Mokymai turi formuoti dalyvių nuostatas, skatinančias naudotis DI įrankiais vykdant pavestas funkcijas.

2.2. Mokymų tematika ir užduotys Paslaugų teikėjui
2.2.1. Numatoma mokymų tematika:
1 grupė: atsakingas, saugus ir etiškas DI įrankių naudojimas kasdienėje darbinėje veikloje.
Mokymų turinys: mokymai apie DI teikiamas galimybes, riziką ir žalą, kurią gali sukelti konkreti darbuotojų naudojama DI sistema (plačiau žr. 1 lentelę).
1 lentelė. 1 grupės DI mokymų tematika
	1 sesija[footnoteRef:1] [1:  Mokymų sesijos numeris nebūtinai nurodo jos eiliškumą (1 grupės mokymų sesija gali vykti lygiagrečiai su 2 grupės mokymų sesija ir pan.)] 

	1 dalis: 
· DI sistemų samprata ir teisinė aplinka: DI teisinis reguliavimas Europos Sąjungoje ir Lietuvoje.
· Darbuotojo pareigos ir atsakomybė: konfidencialumas; duomenų apsauga; saugumas; kritiškas išvesčių vertinimas; atvejai, kai DI naudojimas griežtai draudžiamas arba ribojamas ir kt.
· Atsakingas ir saugus DI naudojimas organizacijoje: pagrindinės taisyklės naudojant DI organizacijoje (angl. check list); įmonės paskyros vs. asmeninės paskyros; vidinės tvarkos, politikos, procedūros; DI sprendimų naudojimo skaidrumas ir kt.

	
	2 dalis: 
· Praktinis DI sprendimų taikymas: konkretūs DI sprendimai ir tiksliniai jų panaudojimo viešajame sektoriuje scenarijai (pvz., dokumentų analizė, generavimas informacijos paieška, vertimai ir kt).
· Efektyvus užklausų formulavimas (angl. Prompt Engineering) ir procesų automatizavimas: praktinės dirbtuvės, kaip kurti tikslias ir efektyvias užklausas; organizacijos užklausų bibliotekos kūrimo principai; DI agentų kūrimas pagal darbui aktualias rutinines funkcijas ir kt.
· DI generuoto turinio vertinimas, klaidų taisymas ir prevencija: rizikos, klaidos, haliucinacijos, pavojai: pagrindinės priežastys ir atvejai; kaip nuo jų apsisaugoti / išvengti; kaip ištaisyti DI įrankių darbą; kaip informuoti vartotoją apie DI generuotą turinį ir kt.

	
	Išklausytų mokymų pažymėjimų išdavimas (automatiškai generuojami ir savarankiškai parsisiunčiami per Moodle platformą): savarankiškas žinių patikrinimo testas, išklausius sesijos mokymus (dėl žinių patikrinimo testų turinio ir struktūros žr. 2.2.3.).

	2 sesija
	1 dalis: 
· Informacijos saugumas: kibernetinės grėsmės naudojant DI (duomenų nutekėjimas, manipuliacijos); informacijos saugumas ir atsakingas DI sprendimų / sistemų naudojimas; informacinės saugos politikos nuostatos / dalys, susijusios su DI įrankių naudojimu ir kt.
· Dirbtinio intelekto rizikų ir dirbtinio intelekto poveikio vertinimai.
· Automatizuoti sprendimai ir teisės: BDAR 22 straipsnių, su duomenų apsauga susijusių DI akto straipsnių taikymas praktikoje.
· Asmens duomenų apsauga: Poveikio asmens duomenims vertinimas (PADV); privatumo pranešimai ir kt.

	
	2 dalis: 
· DI reikalavimai sutartyse: ką svarbu žinoti darbuotojui apie sutartis su DI įrankių tiekėjais (pvz., kaip tinkamai įsigyti DI sprendimus, naudojimosi sąlygos, konfidencialumas ir kt.).
· Praktinės dirbtuvės: rizikų vertinimo simuliacija – konkretaus DI įrankio (pvz., dokumentų rengyklės su DI ar kt.) analizė pagal pateiktą metodiką (saugumas, duomenų apsauga, etika ir kt.).
· Žmogaus priežiūros mechanizmai: kaip praktiškai įgyvendinti žmogaus atliekamos priežiūros (angl. Human Oversight) principą savo darbe (atvejų analizė ir gerosios praktikos).

	
	Išklausytų mokymų pažymėjimų išdavimas (automatiškai generuojami ir savarankiškai parsisiunčiami per Moodle platformą): savarankiškas žinių patikrinimo testas, išklausius sesijos mokymus.



2 grupė: DI valdymo procesų valdysena ir teisinis reguliavimas viešajame sektoriuje.
Mokymų turinys: mokymai apie diegėjo pareigas (pvz., poveikio pagrindinėms teisėms vertinimas, duomenų valdysena, stebėsena po pateikimo rinkai). Kadangi įstaiga teisiškai yra diegėjas, sprendimų priėmėjai turi suprasti teisinį mechanizmą, kaip įgyvendinti šias pareigas subjekto vardu (plačiau žr. 2 lentelę).
2 lentelė. 2 grupės DI mokymų tematika
	3 sesija
	1 dalis:
· DI reguliavimas Europoje ir Lietuvoje: ES DI akto esmė – rizikomis grįstas požiūris; diegėjo (angl. Deployer) pareigos ir atsakomybės.
· DI procesų valdymo teoriniai pagrindai: ISO 42001 ir kiti suderinti standartai.
· Dirbtinio intelekto rizikų ir poveikio pagrindinėms teisėms vertinimas: kada ir kaip jį atlikti (teisiniai reikalavimai, metodologija ir praktiniai pavyzdžiai).
· Duomenų valdysena: reikalavimai duomenų saugumui, kokybei, reprezentatyvumui ir valdymui diegiant  DI sistemas.

	
	2 dalis: 
· DI procesų valdymas organizacijoje: DI strategijos kūrimas ir integravimas į bendrą organizacijos strategiją.
· Praktinės dirbtuvės: poveikio pagrindinėms teisėms vertinimo simuliacija pagal konkretų scenarijų (pvz., atrankos proceso automatizavimas ar kt.).
· DI sistemų kontrolė ir incidentų valdymas po pateikimo rinkai: kaip sukurti ir įgyvendinti DI sistemų stebėsenos planą (rodikliai ir metrikos) ir kt.

	
	Išklausytų mokymų pažymėjimų išdavimas (automatiškai generuojami ir savarankiškai parsisiunčiami per Moodle platformą): savarankiškas žinių patikrinimo testas, išklausius sesijos mokymus.

	4 sesija
	1 dalis: 
· Nacionalinė DI ekosistema ir teisinis įgyvendinimas Lietuvoje: DI akto diegimo Lietuvoje įstatymas (projektas); kiti nacionaliniai įstatymai ir teisės aktai, susiję su DI akto diegimu Lietuvoje; Lietuvos DI strateginės gairės (ko tikimasi iš viešojo sektoriaus institucijų / įstaigų ir kt.); kompetentingos institucijos ir kt.; Valstybės informacinių išteklių valdymo aprašas ir metodika (atnaujinimų projektai).

	
	2 dalis: 
· DI valdysenos modelio diegimas: praktiniai žingsniai, kaip organizuoti DI valdymo procesus; atsakingų asmenų paskyrimas, vidinių tvarkų rengimas ir kt.
· Sutarčių valdymas: reikalavimų DI tiekėjams ir diegėjams formulavimas pirkimų dokumentuose ir sutartyse; atsakomybių pasiskirstymas ir kt.
· Atvejo studija: sėkmingo DI diegimo viešajame sektoriuje analizė (Lietuvos ar užsienio pavyzdys), aptariant teisinius, etinius ir organizacinius iššūkius bei jų sprendimus.

	
	Išklausytų mokymų pažymėjimų išdavimas (automatiškai generuojami ir savarankiškai parsisiunčiami per Moodle platformą): savarankiškas žinių patikrinimo testas, išklausius sesijos mokymus.



2.2.2. Konkretus mokymų sesijų turinys turi būti suderintas su Perkančiąja organizacija el. paštu ne vėliau kaip likus 2 (dviems) savaitėms iki pačios pirmos mokymų sesijos pradžios.
2.2.3. Paslaugų teikėjas pagal mokymų turinį turi parengti žinių patikrinimo testus kiekvienai mokymų sesijai (ne mažiau kaip 15 klausimų kiekvienai sesijai). Žinių patikrinimo testo struktūra ir turinys turi būti suderinti su Perkančiąja organizacija el. paštu ne vėliau kaip likus 3 (trims) darbo dienoms iki numatytos mokymų sesijos pradžios.
2.2.4. Paslaugų teikėjas turi ne vėliau kaip likus 3 (trims) darbo dienoms iki numatytos mokymų sesijos pradžios Perkančiajai organizacijai el. paštu pateikti ir suderinti tos mokymų sesijos skaidres. Apipavidalinant medžiagą turi būti naudojami Perkančiosios organizacijos bei Ekonomikos ir inovacijų ministerijos logotipai, kuriuos pateiks Perkančioji organizacija pasirašius sutartį.
2.2.5. Kiekvienos sesijos metu turi būti numatyta laiko atsakyti į pokalbių laukelyje dalyvių užduotus klausimus. Po kiekvienos sesijos Paslaugų teikėjas turi apibendrinti svarbiausius klausimus ir sudaryti sesijos D. U. K. atmintinę.
2.2.6. Mokymų medžiaga (mokymų skaidrės ir D. U. K. atmintinės), mokymų įrašai bei žinių patikrinimo testai turės būti patalpinti Perkančiosios organizacijos Moodle platformoje ir bus Perkančiosios organizacijos nuosavybė. Mokymų medžiagai, mokymų įrašui patalpinti, žinių patikrinimo testams sukurti ir atverti Moodle prieigą suteiks Perkančioji organizacija likus ne mažiau kaip 1 (vienai) savaitei iki pačios pirmos mokymų sesijos pradžios. Prieiga bus suteikta iki Paslaugų teikimo pabaigos. Kiekvienos mokymų sesijos skaidrės, D. U. K. atmintinė ir mokymų įrašas turi būti atverti Moodle per 2 (dvi) darbo dienas po numatytos sesijos. Kiekvienos mokymų sesijos žinių patikrinimo testai turi būti atverti Moodle prasidėjus atitinkamai sesijai.
2.2.7. Po visų mokymų sesijų Paslaugų teikėjas Perkančiajai organizacijai el. paštu turi pateikti mokymų dalyvių ataskaitą, kurioje nurodyti šie mokymų sesijų rodikliai: užsiregistravusiųjų skaičius (kiekvienos mokymų sesijos ir bendras), dalyvavusiųjų (prisijungusiųjų) skaičius (kiekvienos mokymų sesijos ir bendras), žinių patikrinimo testą Moodle atlikusiųjų skaičius (kiekvienos mokymų sesijos ir bendras).

2.3. Paslaugų kokybės užtikrinimas
2.3.1. Bet kokie lektorių ir pagrindinių specialistų keitimai privalo būti suderinti su Perkančiąja organizacija el. paštu. Pakeičiamas lektorius turi atitikti ne mažesnius kvalifikacinius reikalavimus nei pirminiame pasiūlyme nurodytas lektorius. Paslaugų teikėjas turi užtikrinti savo Paslaugų kokybę, pritaikyti mokymų turinį tikslinei auditorijai.
2.3.2. Paslaugų teikėjas turi užtikrinti neutralų, nuo konkrečių DI įrankių nepriklausomą mokymų turinį.
2.3.3. Mokymai turi būti vedami lietuvių kalba. Mokymų medžiaga (užsiėmimų skaidrės ir D. U. K. atmintinės) ir žinių patikrinimo testai turi būti parengti lietuvių kalba.

2.4. Atsiskaitymas už suteiktas paslaugas
2.4.1. Perkančioji organizacija sumoka Paslaugų teikėjui už tinkamai ir kokybiškai suteiktas Paslaugas šalims pasirašius Paslaugų perdavimo-priėmimo aktą ir Paslaugų teikėjui sutartyje nustatyta tvarka pateikus sąskaitą-faktūrą. Paslaugos laikomos tinkamai suteiktos, kai yra pravestos visos mokymų sesijos, Moodle patalpinta mokymų medžiaga (visų sesijų skaidrės, D. U. K. atmintinės), mokymų įrašai, sukurti ir atverti žinių patikrinimo testai su galimybe sugeneruoti mokymų pažymėjimus, pateikta mokymų dalyvių ataskaita ir abiejų sutarties šalių yra pasirašytas Paslaugų perdavimo-priėmimo aktas. Atsiskaitoma vieną kartą už visas pravestas mokymų sesijas, įskaitant mokymų medžiagos ir įrašų patalpinimą Moodle, žinių patikrinimo testų sukūrimą ir atvėrimą Moodle, mokymų dalyvių ataskaitos pateikimą.
2.4.2. Jeigu apibūdinant pirkimo objektą Techninėje specifikacijoje ar kitose pirkimo dokumentuose galimai nurodytas konkretus DI sprendimas, modelis ar tiekimo šaltinis, konkretus procesas, būdingas konkretaus Paslaugos teikėjo tiekiamoms prekėms ar teikiamoms Paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai, turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra Paslaugos teikėjo pareiga.

